proxectonos/corpus_dominio_legal_administrativo_tmp huggingface dataset:
RESOLUCIÓN do 23 de decembro de 2013 pola que se fai pública a ampliación do límite de crédito dispoñible para o exercicio 2013 das axudas aos proxectos de equipamento das pemes no sector dos servizos, cun investimento subvencionable entre 30.000 e 200.000 euros (procedemento IG174) ao abeiro das bases reguladoras das axudas do Instituto Galego de Promoción Económica á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 30/12/2013

Mediante a Resolución do 7 de xuño de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 114, do 17 de xuño) e procedeuse á convocatoria para o exercicio 2013, en réxime de concorrencia competitiva, das axudas aos proxectos de equipamento das pemes no sector dos servizos, cun investimento subvencionable entre 30.000 e 200.000 € (procedemento IG174).
Na dita resolución, no seu punto cuarto, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas,
Único. Amplíase para o exercicio 2013 en 400.000 € o crédito establecido na partida orzamentaria 08.A1.741A.7706 (procedemento IG174) para as axudas aos proxectos de equipamento das pemes no sector dos servizos, cun investimento subvencionable entre 30.000 e 200.000 € (procedemento IG174) ao abeiro das bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 114, do 17 de xuño de 2013).
Santiago de Compostela, 23 de decembro de 2013
RESOLUCIÓN do 18 de decembro de 2013 pola que se actualizan os anexos V, VI e VII da Orde da Consellería de Economía e Facenda do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
Axencia Tributaria de Galicia — III. Outras disposicións — 31/12/2013

Para unha adecuada aplicación das taxas e os prezos da Comunidade Autónoma de Galicia a orde a que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgáronse unha serie de normas que viñeron crear ou modificar as tarifas existentes, razón pola que mediante esta resolución se procede revisar as codificacións recollidas na orde citada, consonte coa autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992.
Primeiro. Actualizar o anexo VI da Orde da Consellería de Economía e Facenda do 30 de xuño de 1992, do xeito seguinte:
a) Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
b) Modificando os códigos seguintes:
c) Eliminando os códigos seguintes:
Segundo. Actualizar o anexo VII da Orde da Consellería de Economía e Facenda do 30 de xuño de 1992, engadindo a entidade:
Evo Banco
Terceiro. Actualizar o anexo I e II da Orde da Consellería de Economía e Facenda do 29 de xuño de 1994, engadindo os seguintes códigos:
353000
Ensinanzas deportivas
353100
Servizos de residencia e comedor nos centros de formación agroforestal
353101
Residencia en pensión completa
353102
Residencia en pensión completa por día
353103
Xantar por bono semanal de cinco días
353104
Xantar diario non regular
353200
Servizos de residencia e comedor nos centros de formación marítimo-pesqueira
353201
Residencia en pensión completa
353202
Residencia en pensión completa por día
353203
Xantar por bono semanal de cinco días
353204
Xantar diario non regular
353300
Matrícula dos cursos na Aula de Seguridade e Salvamento de Ferrol
353301
Formación básica de seguridade (teórico)
353302
Prácticas formación básica de seguridade
353303
Avanzado en loita contra incendios
353304
Embarcación de supervivencia e botes de rescate (non avanzado)
364400
Actividades dirixidas a menores de idade
364500
Limpeza e desinfección de transporte por estrada no sector gandeiro
364600
Servizos prestados polo Laboratorio de Metroloxía de Galicia
E modificando a denominación do prezo:
363500
Venda de follas de reclamacións
Cuarto. Esta resolución entrará en vigor o día 1 de xaneiro de 2014.
Santiago de Compostela, 18 de decembro de 2013
ORDE do 27 de decembro de 2013 pola que se procede á ampliación dos importes para o financiamento das axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2013/14.
Consellería de Cultura, Educación e Ordenación Universitaria — III. Outras disposicións — 31/12/2013

Por medio da Orde do 30 de maio de 2013 (Diario Oficial de Galicia do 31 de maio) a Consellería de Cultura, Educación e Ordenación Universitaria convocou axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centros sostidos con fondos públicos, no curso escolar 2013/14.
O artigo 17 desta orde establece que estas axudas serán financiadas con cargo á aplicación orzamentaria 09.60.423A.780.0 por importe total de 15.696.894,00 euros para o ano 2013, e na contía de 500.000,00 euros para o ano 2014, importes que, se fose o caso, se poderán ampliar.
Mediante a Orde do 10 de outubro de 2013 (Diario Oficial de Galicia do 18 de outubro) procedeuse a incrementar o importe en 2.565.382,04 euros para esta mesma finalidade e con cargo á aplicación orzamentaria 09.60.423A.780.0.
Como consecuencia da existencia de remanentes no mesmo servizo e tendo en conta que estas axudas non están sometidas ao réxime de concorrencia competitiva e que o importe asignado non é suficiente para atender os compromisos adquiridos ao abeiro da convocatoria, esta Consellería de Cultura, Educación e Ordenación Universitaria
Artigo único. Incrementar o importe para financiar as axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial en centos sostidos con fondos públicos, no curso escolar 2013/14, en dous millóns seiscentos corenta e catro mil euros (2.644.000,00 euros), de acordo co establecido no artigo 17 da Orde do 30 de maio de 2013 (Diario Oficial de Galicia do 31 de maio).
Santiago de Compostela, 27 de decembro de 2013
ORDE do 26 de decembro de 2013 pola que se fixa a data da efectividade do traspaso do persoal, bens, dereitos e obrigas da Fundación para o Fomento da Calidade Industrial e o Desenvolvemento Tecnolóxico de Galicia á Axencia Galega de Innovación e á Dirección Xeral de Enerxía e Minas.
Consellería de Economía e Industria — III. Outras disposicións — 31/12/2013

O Decreto 134/2013, do 1 de agosto, polo que se procede á reorganización das entidades instrumentais adscritas á Consellería de Economía e Industria con competencias en materia de innovación e se modifica a estrutura orgánica da dita consellería (DOG núm. 155, do 14 de agosto de 2013), autoriza a extinción da Fundación para o Fomento da Calidade Industrial e o Desenvolvemento Tecnolóxico de Galicia e dispón que asuma os seus medios persoais e materiais a Axencia Galega de Innovación, agás o Laboratorio Oficial de Metroloxía de Galicia, que será asumido pola Dirección Xeral de Enerxía e Minas.
Mediante o dito decreto adoptáronse as disposicións que determinan o destino dos bens, dos dereitos e das obrigas dos ditos organismos, así como as medidas aplicables aos empregados do organismo que se suprime, no marco da lexislación reguladora de cada tipo de persoal, ao abeiro do disposto no artigo 44 do Estatuto dos traballadores verbo da sucesión de empresa.
O día 18 de decembro de 2013 os representantes dos traballadores e da Consellería de Economía e Industria acadaron acordo de modificación substancial das condicións de traballo, acordo ratificado pola Mesa Xeral de Empregados Públicos do día 20 de decembro de 2014.
O día 26 de decembro de 2013 o Padroado da Fundación para o Fomento da Calidade Industrial e o Desenvolvemento Tecnolóxico de Galicia adoptou o acordo de extinción con efectos do 1 de xaneiro de 2014.
A disposición derradeira segunda do Decreto 134/2013, do 1 de agosto, autoriza a persoa titular da Consellería de Economía e Industria para ditar cantas medidas sexan necesarias para a execución deste decreto e, singularmente, para establecer mediante resolución a relación do persoal e de bens da Fundación para o Fomento da Calidade Industrial e Desenvolvemento Tecnolóxico de Galicia que se traspasan á Axencia Galega de Innovación e á Dirección Xeral de Enerxía e Minas, así como para fixar a data e efectividade do traspaso.
Por todo isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Fixar o día 1 de xaneiro de 2014 como data da efectividade do traspaso do persoal, bens, dereitos, e obrigas da Fundación para o Fomento da Calidade Industrial e o Desenvolvemento Tecnolóxico de Galicia á Axencia Galega de Innovación e á Dirección Xeral de Enerxía e Minas.
Santiago de Compostela, 26 de decembro de 2013
RESOLUCIÓN do 20 de decembro de 2013 pola que se ordena a publicación do Acordo do Consello da Xunta de Galicia do 19 de decembro de 2013 polo que se aproba a modificación da relación de postos de traballo da Consellería de Facenda.
Consellería de Facenda — III. Outras disposicións — 30/12/2013

A aprobación da modificación da relación de postos de traballo da Consellería de Facenda xustifícase polas necesidades organizativas e funcionais da consellería.
En consecuencia, por proposta da Consellería de Facenda, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 19 de decembro de 2013, adoptou o seguinte
Primeiro. Apróbase a modificación da relación de postos de traballo da Consellería de Facenda, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia, na súa reunión do 19 de decembro de 2013, relativo á aprobación da modificación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 20 de decembro de 2013
Na vixente relación de postos de traballo da Consellería de Facenda, modifícanse os seguintes postos de traballo quedando da seguinte forma:
SECRETARÍA XERAL TÉCNICA E DO PATRIMONIO
CENTRO DE DESTINO: SECRETARÍA XERAL TÉCNICA E DO PATRIMONIO
INTERVENCIÓN XERAL DA COMUNIDADE AUTÓNOMA
CENTRO DE DESTINO: INTERVENCIÓN XERAL DA COMUNIDADE AUTÓNOMA
CENTRO DE DESTINO: INTERVENCIÓN DELEGADA DA PRESIDENCIA, C. CULTURA E CONS. CONSULTIVO
CENTRO DE DESTINO: INTERVENCIÓN DELEGADA DA CONSELLERÍA DE TRABALLO E BENESTAR
DIRECCIÓN XERAL DE POLÍTICA FINANCEIRA E TESOURO
CENTRO DE DESTINO: S. X. DE OPERACIÓNS FINANCEIRAS E ENTIDADES LOCAIS
CENTRO DE DESTINO: S. X. DE SUPERVISIÓN DE CAIXAS DE AFORRO E ENTIDADES FINANCEIRAS
CENTRO DE DESTINO: S. X. DO TESOURO
DIRECCIÓN XERAL DE PLANIFICACIÓN E FONDOS
CENTRO DE DESTINO: S. X. DE PLANIFICACIÓN
DIRECCIÓN XERAL DA FUNCIÓN PÚBLICA
CENTRO DE DESTINO: D. X. DA FUNCIÓN PÚBLICA
CENTRO DE DESTINO: S. X. DE XESTIÓN, PROGRAMACIÓN E ORDENACIÓN DE PERSOAL
RESOLUCIÓN do 20 de decembro de 2013 pola que se ordena a publicación do Acordo do Consello da Xunta de Galicia, do 19 de decembro de 2013, polo que se aproba a modificación da relación de postos de traballo da Axencia Turismo de Galicia.
Consellería de Facenda — III. Outras disposicións — 30/12/2013

A aprobación da modificación da relación de postos de traballo da Axencia Turismo de Galicia xustifícase polas necesidades organizativas e funcionais do organismo.
En consecuencia, por proposta da Axencia Turismo de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 19 de decembro de 2013, adoptou o seguinte
Primeiro. Apróbase a modificación da relación de postos de traballo da Axencia Turismo de Galicia, nos termos que se sinalan no anexo a este acordo.
Segundo. Ordénase a publicación da mesma no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 19 de decembro de 2013, relativo á aprobación da modificación da relación de postos de traballo da Axencia Turismo de Galicia, coa finalidade de cumprir ese acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 20 de decembro de 2013
Na vixente relación de postos de traballo da Axencia Turismo de Galicia, modifícase o seguinte posto de traballo, quedando da seguinte forma:
AXENCIA TURISMO DE GALICIA
CENTRO DE DESTINO: SECRETARÍA DE COORDINACIÓN ECONÓMICA E ADMINISTRATIVA
CUESTIÓN de inconstitucionalidade número 6833/2013 en relación co parágrafo primeiro do punto 1, e cos números 7 e 8 da disposición adicional sexta da Lei 8/2012, do 29 de xuño, de vivenda de Galicia, por posible vulneración dos artigos 149.1.6 e 18 CE, en relación cos artigos 9.3, 24.1, 106.1, 117 e 118 CE.
Tribunal Constitucional — I. Disposicións xerais — 24/12/2013

O Pleno do Tribunal Constitucional, por providencia do 17 de decembro actual, acordou admitir a trámite a cuestión de inconstitucionalidade número 6833/2013, promovida polo Xulgado do Contencioso-Administrativo número 3 da Coruña, no procedemento ordinario número 21/2005, en relación co parágrafo primeiro do punto 1, e cos números 7 e 8 da disposición adicional sexta da Lei 8/2012, do 29 de xuño, de vivenda de Galicia, por posible vulneración dos artigos 149.1.6 e 18 CE, en relación cos artigos 9.3, 24.1, 106.1, 117 e 118 CE e, de conformidade co disposto no artigo 10.1.c) da Lei orgánica do Tribunal Constitucional, atribuír á Sala Segunda, á cal lle correspondeu por quenda obxectiva, o coñecemento desta cuestión.
De conformidade co establecido no artigo 37.2 da Lei orgánica do Tribunal Constitucional, quen sexa parte no procedemento 21/2005 poderá comparecer ante este tribunal dentro dos quince días seguintes ao da publicación deste edicto no Boletín Oficial del Estado.
Madrid, 17 de decembro de 2013
RESOLUCIÓN do 18 de decembro de 2013 pola que se fai pública a ampliación do crédito existente, para o exercicio de 2013, para a concesión das axudas previstas no Decreto 106/1994, do 21 de abril, da Xunta de Galicia, e na Orde do 5 de outubro de 1994, do Ministerio de Traballo e Seguridade Social, pola que se regula a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, publicado mediante a Resolución do 8 de outubro de 2013.
Consellería de Traballo e Benestar — III. Outras disposicións — 26/12/2013

A Orde do 12 de xuño de 2008 (DOG núm. 119, do 20 de xuño) establece, con carácter permanente, as normas de procedemento para a xestión das axudas previstas no Decreto 106/1994, do 21 de abril, e na Orde do Ministerio de Traballo e Seguridade Social, do 5 de outubro de 1994 (BOE núm. 253, do 22 de outubro), sobre axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Mediante a Resolución do 8 de outubro de 2013 (DOG núm. 200, do 18 de outubro), publicábase o crédito das referidas axudas para o exercicio 2013.
A referida Orde do 12 de xuño de 2008, no seu artigo 5, parágrafo segundo, recolle que o crédito que se estableza inicialmente cada ano poderá ser obxecto de modificación segundo o establecido no artigo 31.2º da Lei 9/2007, de subvencións de Galicia, coas limitacións que estableza a Conferencia Sectorial de Asuntos Laborais.
Polo anteriormente exposto, unha vez comunicada polo Ministerio de Emprego e Seguridade Social a asignación de fondos definitiva para 2013, e segundo o establecido na disposición derradeira primeira da antedita Orde do 12 de xuño de 2008, pola que se faculta a persoa titular da Dirección Xeral de Traballo e Economía Social para ditar, no ámbito das súas competencias, as resolucións necesarias para o desenvolvemento e cumprimento da referida orde,
Ampliar o importe total, para o exercicio de 2013, do crédito das axudas establecidas na Orde do 12 de xuño de 2008 (DOG núm. 119, do 20 de junio) pola que se ditan, con carácter permanente, as normas de procedemento para a xestión das axudas previstas no Decreto 106/1994, do 21 de abril, e na Orde do Ministerio de Traballo e Seguridade Social do 5 de outubro de 1994 (BOE núm. 253, do 22 de outubro) sobre axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, por un importe de 309.481,04 euros con cargo á aplicación orzamentaria 11.02.324A.470.0, código de proxecto 2011/00648 e 2013/00603.
Unha vez efectuada esta ampliación, o importe total destas axudas para 2013 ascende a 1.463.084,45 euros.
Santiago de Compostela, 18 de decembro de 2013
RESOLUCIÓN do 30 de outubro de 2013, da Xefatura Territorial da Coruña, pola que se procede á publicación das subvencións concedidas a entidades xuvenís de ámbito provincial, en virtude da Orde do 31 de decembro de 2011 que establece as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 26/12/2013

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 12.4 da Orde do 31 de decembro de 2011 e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís do ámbito provincial da Coruña. A relación de subvencións concedidas atópase no anexo desta resolución.
A Coruña, 30 de outubro de 2013
RESOLUCIÓN do 20 de decembro de 2013 pola que se ordena a publicación do Acordo do Consello da Xunta de Galicia do 19 de decembro de 2013 polo que se aproba a relación de postos de traballo da Consellería de Sanidade e do Servizo Galego de Saúde.
Consellería de Facenda — III. Outras disposicións — 26/12/2013

A aprobación da relación de postos de traballo da Consellería de Sanidade e do Servizo Galego de Saúde xustifícase pola necesidade de adaptación da dita relación á estrutura orgánica da consellería e do organismo autónomo.
En consecuencia, por proposta da Consellería de Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 19 de decembro de 2013, adoptou o seguinte
Primeiro. Apróbase a relación de postos de traballo da Consellería de Sanidade e do Servizo Galego de Saúde nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 19 de decembro de 2013, relativo á aprobación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 20 de decembro de 2013
A vixente relación de postos de traballo da Consellería de Sanidade e do Servizo Galego de Saúde, correspondente ao Decreto lexislativo 1/2008, do 13 de marzo, substitúese pola seguinte:
A vixente relación de postos de traballo da Consellería de Sanidade e do Servizo Galego de Saúde, correspondente a Lei 17/1989, do 23 de outubro, substitúese pola seguinte:
DECRETO 185/2013, do 12 de decembro, polo que se aproba o cambio de titularidade duns treitos das estradas AC-862, C-646 e da AC-116 a prol do Concello de Ferrol.
Consellería de Medio Ambiente, Territorio e Infraestruturas — III. Outras disposicións — 24/12/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a Lei de estradas dispón no artigo 54, que as estradas autonómicas ou provinciais ou os treitos determinados delas en que a circulación adquira características urbanas, entregaránselles aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os dous organismos.
A extinta CPTOPT e o Concello de Ferrol asinaron o día 3.9.2008 un convenio de colaboración para levar a cabo a humanización das estradas de Castela e Catabois.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade das estradas AC-862 Ferrol (FE-13)-lim prov.-San Cibrao desde o p.q.: 0+000 ao p.q.: 1+580; treito da estrada C-646 Ortigueira a Ferrol por Cedeira desde o p.q.: 0+000 ao p.q.: 2+970 e da AC-116 Catabois-Valdoviño (AC-566) desde o p.q.: 0+000 ao p.q.: 1+030 a prol do Concello de Ferrol.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día doce de decembro de dous mil trece,
Artigo 1
Apróbase o cambio de titularidade a prol do Concello de Ferrol dos seguintes treitos:
• AC-862 Ferrol (FE-13)-lim prov.-San Cibrao desde o p.q.: 0+000 ao p.q.: 1+580.
• C-646 Ortigueira a Ferrol por Cedeira desde o p.q.: 0+000 ao p.q.: 2+970.
• AC-116 Catabois-Valdoviño (AC-566) desde o p.q.: 0+000 ao p.q.: 1+030.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Ferrol deberá incorporar ao seu plan de estradas ás vías a que se refire este decreto.
Artigo 3
A entrega das vías formalizarase no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponden ao Concello de Ferrol, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que lle poida corresponder como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, doce de decembro de dous mil trece
RESOLUCIÓN do 16 de decembro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 237/2013, interposto por Gustavo Rodríguez Herbón e Dolores Torres Alonso.
Consellería de Facenda — III. Outras disposicións — 24/12/2013

A Dirección Xeral da Función Pública recibiu da Sala do Contencioso Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 237/2013, interposto por Gustavo Rodríguez Herbón e Dolores Torres Alonso, contra a Resolución da Consellería de Facenda do 26 de xullo de 2013 pola que se ordena a publicación do Acordo do Consello da Xunta de Galicia do 24 de xullo de 2013, polo que se aproba a relación de postos de traballo da Consellería do Medio Rural e do Mar.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 16 de decembro de 2013
RESOLUCIÓN do 16 de decembro de 2013, da Dirección Xeral da Función Pública, pola que se emprazan os interesados no recurso contencioso-administrativo P.O. 229/2013, interposto por Luís Miguel Segovia García e outros.
Consellería de Facenda — III. Outras disposicións — 24/12/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 229/2013, interposto por Luís Miguel Segovia García, Pablo García Acuña, María José Alberte Rivera, Ramón Martín López Suevos, Ignacio Xesús López da Osa Ximenez, Iñaki Bergareche Urdampilleta, Carlos González de Andrés, José Joaquín Martel Muñoz-Cobos, Gabriel Boo Anllo, Guzmán Ouro Vilariño, Santiago Fraga Sáenz, Ramón Ignacio Sánchez Álvarez e José María Souto Silva contra a Resolución da Consellería de Facenda do 26 de xullo de 2013 pola que se ordena a publicación do Acordo do Consello da Xunta de Galicia do 24 de xullo de 2013, polo que se aproba a relación de postos de traballo da Consellería do Medio Rural e do Mar.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 16 de decembro de 2013
DECRETO 184/2013, do 12 de decembro, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 24/12/2013

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Unión Xeral de Traballadores (UGT), por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do doce de decembro de dous mil trece,
Artigo 1
Que cese Marcelino Brea Mella como membro do Consello Escolar de Galicia, en representación das centrais sindicais máis representativas en Galicia, proposto pola Unión Xeral de Traballadores (UGT).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación das centrais sindicais máis representativas en Galicia, proposto pola Unión Xeral de Traballadores (UGT), a Jorge Abrahan Vila Álvarez.
Artigo 3
O mandato do novo membro será polo tempo que resta para completar o mandato da representatividade que posúe.
Disposición derradeira
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de decembro de dous mil trece
ORDE do 18 de decembro de 2013 pola que se incrementa a dotación orzamentaria da Orde do 1 de febreiro de 2013, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sostible das terras agrícolas no ano 2013.
Consellería do Medio Rural e do Mar — III. Outras disposicións — 27/12/2013

A Orde da Consellería do Medio Rural e do Mar do 1 de febreiro de 2013 (DOG núm. 25, do 5 de febreiro) regula o procedemento para a solicitude, tramitación e concesión, para o ano 2013, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sostible das terras agrícolas no ano 2013.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas e no seu parágrafo 4 sinálase que as dotacións iniciais se poderán incrementar, se for procedente, con outros fondos do Feaga e do Feader, dos orzamentos xerais do Estado e da Comunidade Autónoma.
Coa finalidade de poder amparar todas as solicitudes das axudas especificadas no titulo III, capítulo II, indemnización compensatoria, financiadas polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación existente na orde resulta insuficiente, a Consellería de Facenda autorizou o correspondente expediente de reaxustes de crédito entre proxectos, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título III da Orde do 1 de febreiro de 2013 (DOG nº 25, do 5 de febreiro), conforme a disposición adicional primeira, parágrafo 1, alínea b) da dita orde, increméntase no importe de 1.000.000 de euros, e con cargo á aplicación 12.80.712B.772.1, indemnizacións compensatorias, dos orzamentos da Comunidade Autónoma de Galicia para 2013, polo que o importe total para as axudas desta alínea e desta aplicación orzamentaria, despois deste incremento, é de 11.369.930,77 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta o prazo de presentación de solicitudes establecido na dita Orde do 1 de febreiro de 2013 (DOG nº 25, do 5 de febreiro).
Disposición derradeira
Esta orde entrará en vigor o mesmo día ao da súa publicación no
Diario Oficial de Galicia
.
Santiago de Compostela, 18 de decembro de 2013
RESOLUCIÓN do 10 de decembro de 2013 pola que se publican os tipos de xuro que as entidades de crédito aplicarán durante o ano 2014 aos contratos de arrendamento financeiro subvencionados ao abeiro dos convenios de apoio financeiro aos investimentos das pemes.
Instituto Galego de Promoción Económica — III. Outras disposicións — 20/12/2013

De conformidade cos convenios de apoio financeiro aos investimentos das pemes asinados coas entidades de crédito durante os anos 1999, 2000, 2001, 2002, 2003, 2004 e 2005 e ao convenio de apoio financeiro 2004, 2005 e 2006 ao sector transporte público por estrada de Galicia para a renovación da frota de vehículos, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución do Euribor durante o período establecido nos citados convenios, e en virtude das facultades que teño conferidas,
Publicar os tipos de xuro que as entidades de crédito aplicarán durante o ano 2014 aos contratos de arrendamento financeiro subvencionados ao abeiro dos convenios de apoio financeiro aos investimentos das pemes:
Primeiro. O tipo de xuro máximo que se aplicará durante o ano 2014 aos contratos de arrendamento financeiro formalizados, a tipo variable, ao abeiro dos convenios de apoio financeiro das pemes dos anos 1999, 2000, 2001, 2002, 2003, 2004 e 2005 e do convenio ao sector transporte público por estrada de Galicia para a renovación da frota de vehículos dos anos 2004, 2005 e 2006, será de 1,50 %. No caso de que o tipo adicional sexa inferior a 1,15 puntos, o tipo de xuro que se aplicará será o resultado de engadirlle ao tipo de referencia (0,342) o tipo adicional que teñan pactado as partes. Se o tipo de xuro resulta con varios decimais arredondarase ata a máis próxima vixésima parte do punto.
Segundo. As entidades de crédito deberán comunicarlles aos beneficiarios dos contratos de arrendamento financeiro subvencionados a variación do tipo de xuro.
Terceiro. O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ao límite fixado nos citados convenios e na resolución de concesión de axuda. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ao límite suspenderase a subsidiación e o tipo de xuro que se aplicará ao contrato de arrendamento financeiro será o que lle corresponda segundo o establecido no punto primeiro da presente resolución.
Santiago de Compostela, 10 de decembro de 2013
RESOLUCIÓN do 9 de decembro de 2013 pola que se dá publicidade ás axudas concedidas ao abeiro da Orde do 10 de maio de 2013 pola que se establecen as bases reguladoras para a concesión de axudas aos concellos e outras entidades locais de Galicia para a realización de actividades de promoción e fomento do cooperativismo, e se procede á súa convocatoria para o ano 2013 (Diario Oficial de Galicia número 94, do 20 de marzo).
Consellería de Traballo e Benestar — III. Outras disposicións — 20/12/2013

En cumprimento do disposto no artigo 8 da Orde do 10 de maio de 2013 pola que se establecen as bases reguladoras para a concesión de axudas aos concellos e outras entidades locais de Galicia para a realización de actividades de promoción e fomento do cooperativismo, e se procede á súa convocatoria para o ano 2013 (DOG número 94, do 20 de marzo), resolvo que se proceda á publicación das subvencións concedidas que se indican no anexo, cun importe total de 210.000,00 euros, con cargo á aplicación: 11.02.324A 460.0 dos orzamentos xerais da Comunidade Autónoma de Galicia para o exercicio 2013.
Santiago de Compostela, 9 de decembro de 2013
RESOLUCIÓN do 9 de decembro de 2013 pola que se lles dá publicidade ás axudas concedidas ao abeiro da Orde do 3 de abril de 2013 pola que se procede á convocatoria de axudas para o fomento e consolidación das asociacións de cooperativas e de sociedades laborais para o ano 2013 (Diario Oficial de Galicia número 69, do 10 de abril).
Consellería de Traballo e Benestar — III. Outras disposicións — 20/12/2013

En cumprimento do disposto no artigo 10 da Orde do 25 de febreiro de 2011 pola que se establecen as bases reguladoras para a concesión de axudas para o fomento e consolidación das asociacións de cooperativas e de sociedades laborais (DOG nº 46, do 8 de marzo), resolvo que se proceda á publicación das subvencións concedidas que se indican no anexo, cun importe total de 550.000,00 euros, con cargo á aplicación 11.02.324A 481.1 dos orzamentos xerais da Comunidade Autónoma de Galicia para o exercicio 2013.
Santiago de Compostela, 9 de decembro de 2013
RESOLUCIÓN do 9 de decembro de 2013 pola que se lles dá publicidade ás axudas concedidas ao abeiro da Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo e se procede á súa convocatoria para o ano 2013 (Diario Oficial de Galicia número 116, do 19 de xuño).
Consellería de Traballo e Benestar — III. Outras disposicións — 20/12/2013

En cumprimento do disposto no artigo 7.4 da Orde do 11 de xuño de 2013 pola que se establecen as bases reguladoras dos programas de fomento do emprego en empresas de economía social e de promoción do cooperativismo (DOG nº 116, do 19 de xuño) resolvo que se proceda á publicación das subvencións concedidas que se indican no anexo, cun importe total de 1.622.777,56 euros, con cargo ás aplicacións 11.02.324A.471.0 e 11.02.324A.472.0 dos orzamentos xerais da Comunidade Autónoma de Galicia para o exercicio 2013.
Santiago de Compostela, 9 de decembro de 2013
Programa I: fomento do emprego en cooperativas e sociedades laborais.
Aplicación: 11.02.324A.472.0.
Programa II: fomento do acceso á condición de socio/a traballador/a.
Aplicación: 11.02.324A.471.0.
Programa III: impulso de proxectos empresariais cooperativos e asistencia técnica.
Aplicación: 11.02.324A.471.0.
RESOLUCIÓN do 19 de decembro de 2013, da Secretaría Xeral da Igualdade, pola que se amplía a dotación orzamentaria da Orde do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/12/2013

No Diario Oficial de Galicia do 5 de abril de 2013 publicouse a Orde do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.
No artigo 3 da dita orde establécese que o crédito asignado para atender as solicitudes que se aproben, que se imputan á aplicación orzamentaria 05.11313D.480.0, ascende a 688.850,00 euros para o ano 2013 e que se reservan 1.120.000,00 euros do ano 2014 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30.2º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Por outra banda, o artigo 8.1.h) da Lei 2/2013, do 27 de febreiro, de orzamentos xerais da Comunidade Autónoma de Galicia para o ano 2013, dispón que, con independencia dos supostos previstos no punto 1 do artigo 64 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, terán excepcionalmente condición de ampliables «os créditos incluídos na aplicación 05.11.313D.480.0, destinados ao pagamento de axudas periódicas a mulleres que sofren violencia de xénero».
A través da Resolución do 4 de novembro de 2013, da Secretaría Xeral da Igualdade (DOG núm. 212, do 6 de novembro), ampliouse a dotación orzamentaria asignada para a concesión destas axudas na contía de 155.061,33 euros para o exercicio corrente.
Na data actual, dado o volumen de solicitudes presentadas desta axuda e que non poden ser atendidas polo esgotamento do crédito asignado, así como as necesidades das posibles beneficiarias, resulta necesario incrementar novamente a dotación orzamentaria destinada a esta axuda.
Por todo o exposto, e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 157.599,32 euros para o exercicio corrente, con cargo á partida orzamentaria 05.11.313D.480.0.
Segundo. Esta modificación non afecta o prazo establecido na referida orde para a presentación de solicitudes.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 19 de decembro de 2013
RESOLUCIÓN do 10 de decembro de 2013, da Secretaría Xeral de Medios, pola que se lles dá publicidade aos beneficiarios das axudas concedidas ás empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/12/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 18 da Resolución do 24 de maio de 2013, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2013.
O que se fai público para xeral coñecemento.
Santiago de Compostela, 10 de decembro de 2013
RESOLUCIÓN do 2 de decembro de 2013, da Dirección Xeral de Emprego e Formación, pola que se dá publicidade ás axudas concedidas ao abeiro da Orde do 18 de abril de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2013 e 2014 (Diario Oficial de Galicia núm. 76, do 19 de abril de 2013).
Consellería de Traballo e Benestar — III. Outras disposicións — 20/12/2013

O artigo 8.7 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.03.322B.460.2 e 11.03.322B.481.2, ao abeiro da Orde do 18 de abril de 2013 pola que se establecen as bases reguladoras e a convocatoria pública para a concesión de subvencións para a posta en práctica en Galicia de programas integrados para o emprego durante os anos 2013 e 2014 (
Diario Oficial de Galicia
núm. 76, do 19 de abril de 2013).
Santiago de Compostela, 2 de decembro de 2013
CORRECCIÓN de erros. Resolución do 26 de novembro de 2013 pola que se dá publicidade do acordo do Consello de Dirección do Instituto Galego de Promoción Económica (Igape) que aproba as bases reguladoras das axudas do Igape para proxectos de equipamento tecnolóxico das pemes no sector dos servizos, cun investimento subvencionable entre 30.000 € e 200.000 €, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 230, do 2 de decembro de 2013, cómpre facer a seguinte corrección:
– Na páxina 46536, na letra b) do artigo 16.3, onde di:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante unha instrución do director xeral os criterios de gradación para determinar o alcance da obriga de reintegro».
Debe dicir:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».
CORRECCIÓN de erros. Resolución do 5 de decembro de 2013 pola que se lle dá publicidade ao acordo do Consello de Dirección que aproba as bases reguladoras das axudas aos proxectos de creación de pequenas e medianas empresas ou de realización de investimentos en pequenas e medianas empresas novas promovidas por novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia non competitiva (Galicia Emprende).
Instituto Galego de Promoción Económica — III. Outras disposicións — 23/12/2013

Advertidos erros na referida resolución, publicada no DOG nº 238, do 13 de decembro de 2013, cómpre facer a seguinte corrección:
– Na páxina 47921, na letra b) do artigo 18.3, onde di:
«b) No caso de incumprimento doutras condicións, o seu alcance será determinado en función do grao e da entidade da condición incumprida. Para tal efecto, o Igape poderá desenvolver mediante unha instrución da Dirección Xeral os criterios de graduación para determinar o alcance da obriga de reintegro».
Debe dicir:
«b) No caso de incumprimento doutras condicións, o seu alcance será determinado en función do grao e entidade da condición incumprida. Para tal efecto, o Igape poderá desenvolver mediante resolución do director xeral, ditada por delegación do Consello de Dirección e publicada no DOG, os criterios de gradación para determinar o alcance da obriga de reintegro».